

**Press Release**

**ศุภาลัย ลุยภาคเหนือเต็มสูบ เตรียมเปิดโครงการใหม่**

**“ศุภาลัย การ์เด้นวิลล์ นางแล-เชียงราย”**

**ความสมบูรณ์แบบ...แห่งการอยู่อาศัย ใกล้มหาวิทยาลัยแม่ฟ้าหลวง**

**บมจ.ศุภาลัย ปักหมุดเพิ่มโครงการใหม่จังหวัดเชียงราย รองรับครอบครัวขยาย (Extended Family)** **เตรียมเปิด “ศุภาลัย การ์เด้นวิลล์ นางแล-เชียงราย” มูลค่าโครงการ 1,900 ล้านบาท ใกล้มหาวิทยาลัย แม่ฟ้าหลวง** **Pre - Sales 24-25 ตุลาคม นี้ ณ สำนักงานขาย พร้อมรับสิทธิพิเศษมากมาย**

**นายไตรเตชะ ตั้งมติธรรม กรรมการผู้จัดการ บริษัท ศุภาลัย จำกัด (มหาชน)**เปิดเผยว่า นับจากการเข้ามาลงทุนในจังหวัดเชียงราย เมื่อปี 2561 ที่ผ่านมา บริษัทฯ ได้เปิดตัวโครงการใหม่อย่างต่อเนื่อง ปัจจุบันมีโครงการแนวราบรวม 2 โครงการ ได้แก่ โครงการศุภาลัย พาร์ควิลล์ แม่กรณ์-เชียงราย และศุภาลัย เบลล่า แม่กรณ์-เชียงราย ทั้ง 2 โครงการได้รับกระแสตอบรับเป็นอย่างดี ซึ่งกลุ่มลูกค้าส่วนใหญ่ เป็นลูกค้าในพื้นที่ ที่ซื้อเพื่อการอยู่อาศัยจริง และสามารถรองรับ **ครอบครัวขยาย** (Extended Family) ที่มองหาบ้านพื้นที่กว้างขึ้น เพื่อตอบโจทย์การอยู่อาศัยได้ทุกวัย ภายใต้มาตรฐานระดับสากล ISO 9001 : 2015 ที่มาพร้อมความใส่ใจในการบริการหลังการขาย และมีรางวัลการันตีคุณภาพ สามารถสร้างความเชื่อมั่นให้ชาวเชียงราย และจังหวัดใกล้เคียง ให้นึกถึงแบรนด์ศุภาลัยเป็นอันดับต้นๆ และเป็นส่วนสำคัญในการตัดสินใจเลือกเป็นหนึ่งในครอบครัวโครงการศุภาลัย โดยปีนี้ บริษัทฯ สานต่อความสำเร็จ เตรียมเปิดตัวโครงการแนวราบ ภายใต้แบรนด์ **“การ์เด้นวิลล์”** **มูลค่าโครงการ 1,900 ล้านบาท** ที่จะเป็นอีกหนึ่งทางเลือก มาพร้อมความหลากหลายของผลิตภัณฑ์ ทั้งบ้านเดี่ยว บ้านรุ่นใหม่ ถึง 7 แบบ ตอบรับ ดีมานด์ศักยภาพที่ต้องการที่อยู่อาศัยในราคา 3-9 ล้านบาท

**“ศุภาลัย การ์เด้นวิลล์ นางแล-เชียงราย”** ชูแนวคิด **“ความสมบูรณ์แบบ...แห่งการอยู่อาศัย ใกล้มหาวิทยาลัยแม่ฟ้าหลวง”** ตั้งอยู่บนพื้นที่โครงการกว่า 86 ไร่ จำนวน 408 แปลง ด้วยความเข้าใจการใช้ชีวิตของคนทุกวัยในทุกรายละเอียด รองรับการเติบโต เติมเต็มทุกมุมของการใช้ชีวิต มาพร้อมฟังก์ชันที่ตอบโจทย์การ ใช้งานเพื่อเชื่อมต่อความสุข ความผูกพันของครอบครัว ให้ช่วงเวลาแห่งการพักผ่อนล้ำค่ามากยิ่งขึ้น พบกับบ้านเดี่ยว บ้านรุ่นใหม่ ตอบสนองทุกไลฟ์สไตล์การใช้ชีวิต ทุกหลังได้รับการออกแบบให้ทุกตารางนิ้วมีพื้นที่ใช้สอยได้อย่างคุ้มค่า 3 - 4 ห้องนอน 2-3 ห้องน้ำ 2 ที่จอดรถ พื้นที่ใช้สอยเริ่ม 122-318 ตร.ม. **ราคาเริ่มต้น 3-9 ล้านบาท** พร้อม สิ่งอำนวยความสะดวกครบครัน รองรับกิจกรรมสำหรับคนทุกวัย เพื่อไลฟ์สไตล์การพักผ่อนที่เหนือระดับ ภายในโครงการ อาทิ ฟิตเนส อาคารอเนกประสงค์ สวนส่วนกลางขนาดใหญ่ อุ่นใจกับเจ้าหน้าที่รักษาความปลอดภัยที่พร้อมดูแลผู้พักอาศัยตลอด 24 ชั่วโมง เดินทางสะดวก แวดล้อมด้วยสถานที่สำคัญ อาทิ บิ๊กซี เชียงราย 2 แม็คโคร เชียงราย โรงพยาบาลกรุงเทพ มหาวิทยาลัยราชภัฎเชียงราย มหาวิทยาลัยแม่ฟ้าหลวง ท่าอากาศยานนานาชาติแม่ฟ้าหลวง

สำหรับผู้ที่กำลังมองหาที่อยู่อาศัยบนทำเลศักยภาพในจังหวัดเชียงราย **เชิญเลือกแปลงโดนใจในราคาพิเศษก่อนใครในงาน Pre - Sales 24-25 ตุลาคม นี้ พร้อมรับสิทธิพิเศษมากมาย ณ สำนักงานขายโครงการ** โทร. 1720 หรือดูรายละเอียดได้ที่ [www.supalai.com](http://www.supalai.com)